થલતેજ, અમદાવાદમાં આવેલી વસંત નેચરક્યોર હોસ્પિટલમાં ફરજ બજાવતાં નેચરોપેથ ડૉ.ડિનલ પટેલ કહે છે, “કલર થેરાપીને ક્રોમોથેરાપી કે લાઇટ થેરાપી પણ કહે છે. આ થેરાપીમાં રંગોની મદદથી દર્દીનો મૂડ બદલીને તેના શરીર અને મનને સાજા કરવામાં આવે છે. સામાન્ય ધારણા પ્રમાણે પ્રકાશ આંખો દ્વારા આપણામાં પ્રવેશે છે પણ હકીકત એ છે કે તે ત્વચા દ્વારા પણ શરીરમાં પ્રવેશે છે. દરેક રંગ ચોક્કસ તરંગલંબાઈ અને વાઈબ્રેશન ધરાવે છે, વિવિધ રંગોની તરંગલંબાઈ અને વાઇબ્રેશનની મદદથી શરીરની અંદરના હોર્મોન્સને સક્રિય કરે છે, જે લાગણીઓને પ્રભાવિત કરીને શરીરને દુરસ્ત કરે છે.”